Arcun da Tradiziun Laax
Il museum local da Laax

Purtret
En l'anteriura chascharia dal 19avel tschientaner mussa il museum local da Laax, co ch'ina famiglia da purs viveva avant 150 onns. Correspundentamain cuntegnan la cuschina, la stiva e la chombra mobiglias ed objects istorics. Enritgids vegnan ils locals tras la preschentaziun da differentas laternas u stgellas. La part la pli veglia dal museum è la stalla da l'onn 1696. Quella è vegnida reconstruida l'onn 1984 sper il museum. 

Il museum local tematisescha er il svilup dal vitg puril al lieu da turissem che Laax ha fatg durant il 20avel tschientaner. Quest process vegn illustrà tras exponats dals secturs turissem e sport sco er tras ina preschentaziun audiovisuala. Il museum mussa exclusivamain bains culturals che derivan da Laax u ch'èn arrivads en il vitg tras maridaglias.